Akademika 90(3), 2020: 75-89 Kajian Keselarian antara Filem Inception dengan Pemikiran Al-Ghazali A Parallel Study of Inception and Al-Ghazali's Thought Mohd SyahMir aliaS ABSTRACT Inception is a science-fiction action film directed by Christopher Nolan. The film is primarily concerned with dreams and reality. This film raises a question that hovers among the philosophers of mind i.e. are dreams conscious experiences that occur during sleep? The debates on the relationship between consciousness and dreams have been discussed for centuries. For example, in the history of Western philosophy, the prominent Greek philosopher Aristotle first discussed the topic in his work entitled On Dreams. However, from the context of Islamic philosophy, Fazlur Rahman emphasizes that al-Ghazali is the earliest Muslim thinker who uses dreams to prove the objective existence or ontological existence of things which regards to the end of human souls, also known as eschatology. Therefore, this paper seeks to analyse major themes of the Inception parallel to al-Ghazali's views on dreams. Using research design based on content analysis and data collection through document analysis, this paper presents four key themes in Inception that can be compared to al-Ghazali's thought which are reality of death, reality of illness, scepticism, and imagination. In general, this paper analyses the film and al-Ghazali's thought by dividing the discussion into two: ontology and epistemology. Theoretically, the findings of this paper contribute to the relevance of al-Ghazali's thought from the aspect of ontology and epistemology in comprehending a film that contains such philosophical elements. Keywords: Inception; dream; al-Ghazali; science fiction film; epistemology ABSTRAK Inception merupakan sebuah filem aksi cereka sains (sci-fi) di bawah pengarahan Christopher Nolan. Mauduk utama filem ini berkisar mengenai mimpi dan realiti. Filem ini cuba mengangkat satu persoalan yang berlegar-legar dalam komuniti ahli falsafah minda iaitu: apakah makna sebenar untuk mengatakan bahawa mimpi ialah pengalaman sedar ketika tidur? Perbahasan mengenai perkaitan antara kesedaran dengan mimpi telah dibincangkan berabad lamanya. Misalnya, dalamsejarah falsafah Barat, ahli falsafah Yunani terkemuka iaitu Aristotle paling awal membahaskan topik tersebut dalam karyanya yang bertajuk On Dreams. Walau bagaimanapun, dari konteks falsafah Islam, Fazlur Rahman menekankan bahawa al-Ghazali merupakan pemikir Muslim terawal yang menggunakan mimpi untuk membuktikan kewujudan objektif atau kewujudan secara ontologi berkenaan hal-hal pengakhiran jiwa manusia yang disebut juga dalam eskatologi. Oleh itu, makalahini berhasrat menganalisis tema-tema utama dalam filem Inceptionsecara berselari dengan pandangan al-Ghazali berkaitan mimpi. Dengan menggunakan reka bentuk kajian berasaskan analisis kandungandan kaedah pengumpulan data menerusi analisis dokumen, makalah ini mengemukakan empat tema penting dalam Inception yang dapat dibandingkan dengan pemikiran al-Ghazali iaitu realiti kematian, realiti sakit, skeptisisme dan imaginasi. Secara garis besarnya, makalah ini menganalisis filem tersebut dan pemikiran al- Ghazali dengan membahagikan perbincangan kepada dua iaitu ontologi dan epistemologi. Dapatan makalah ini secara teorinya menyumbang kepada kerelevanan pemikiran al-Ghazali dari aspek ontologi dan epistemologidalam memahami sesebuah filem yang mengandungi sekian unsur kefalsafahan. Kata kunci:Inception; mimpi; al-Ghazali; filem cereka sains;epistemologi PENGENALAN Manusia yang normal akan mengalami satu peringkat pergerakan biji mata dengan pantas di bawah penutup mata sewaktu tidur. Peringkat ini dikenali sebagai fasa Rapid Eye Movement atau singkatannya REM. Bagi membuktikan hal ini, Aserinsky dan Kleitman (1953) melakukan subjek-subjek kajian suatu kajian terhadap untuk mengesahkan bahawa mereka baru sahaja mengalami mimpi apabila mereka dikejutkan oleh pengkaji pada peringkat REM. Oleh itu, berdasarkan kajian saintifik, peringkat REM merupakan suatu peringkat seseorang dalam keadaan mimpi. Ia bukan berlaku dalam kalangan manusia sahaja, malah turut berlaku kepada haiwan mamalia lain seperti kucing dan anjing (Türcke 2013).
Kajian Keselarian antara Filem Inception dengan Pemikiran Al-Ghazali 76 Walau bagaimanapun, usaha mengkonsepsikan pengalaman sedar (conscious experience) dalam keadaan mimpi menjadi tema utama dalam perbahasan falsafah minda. Cara pengalaman mimpi dapat dikonsepsikan secara logik menjadi persoalan utama yang ditanya oleh para ahli falsafah minda dalam kajian berkenaan mimpi. Hal ini secara khususnya penting dalam menghuraikan "pengalaman", "persepsi, "imaginasi", "kepercayaan", "angan- angan" dan "swa-kesedaran" dalam mimpi setelah seseorang sedar daripada tidurnya (Windt 2015a). Malah, terdapat satu usaha untuk memahami alam mimpi itu sendiri iaitu dengan mengaruhkan "mimpi waras" atau lucid dream iaitu suatu keadaan pemimpi menyedari dengan waras bahawa dirinya sedang bermimpi dan meneruskan keadaan mimpi tersebut. Aristotle (350 S.M.) mentakrifkan keadaan ini sebagaimana berikut: "Jika orang yang tidur mengetahui yang dia sedang tidur dan menyedari keadaan tidur tersebut sewaktu persepsi itu hadir dalam mindanya, persepsi itu hadir dengan sendiri tetapi sesuatu dalam dirinya berbicara kepada kesan ini: 'imej Koriskos hadir dengan sendirinya, tetapi Koriskos yang sebenar tidak ada'." Sekurang-kurangnya terdapat empat buah buku yang diterbitkan memuatkan perbahasan berkenaan filem ini. Pertama, karya suntingan Botz-Bornstein (2011) bertajuk Inception and Philosophy: Ideas to Die for; kedua, karya suntingan Johnson (2012) berjudulInception and Philosophy: Because It's Never Just a Dream; ketiga, karya Litch dan Karofsky (2015) bertajuk Philosophy through Film (3rd Edition); dan keempat, karya suntingan Eberl dan Dunn (2017) berjudul The Philosophy of Christopher Nolan. Judul bagi kesemua karya ini menunjukkan signifikan antara filem ini dengan pemikiran falsafah. Malah jika diteliti setiap buku tersebut, para penulis turut menggunakan konsep dan teori yang diajukan oleh ahli falsafahseperti Robert Nozickdan Zhuangzi (Wenmackers 2011), George Berkeley (Rennett 2011), Buddhisme Zen (Dunbar 2012), René Descartes dan David Hume (Litch & Karofsky2015), Søren Kierkegaard (Hoffman 2017) dan William James (Watson 2017). Secara umumnya, dapat diperhatikan bahawa penulis karya-karya ini banyak mengistikmalkan falsafah yang dikemukakan oleh tokoh-tokoh cendekiawan falsafah barat dan juga Asia. Sebenarnya, perbahasan mengenai lucid dream bukan suatu yang baharu dalam kalangan ahli falsafah (Windt 2015b). Aristotle (350 S.M.) antara yang terawal dalam mengetengahkan fenomena ini melalui makalahnya yang bertajuk On Dreams. Beliau tidak menyebut istilah lucid dreamsecara eksplisit kerana istilah ini mula-mula diperkenalkan oleh van Eeden dalam makalahnya yang berjudul A Study of Dreams (LaBerge 1988). Berdasarkan kajian rintis oleh LaBerge, LaMarca dan Baird (2018), lucid dream boleh diaruhkan dengan menggunakan (AChEI), sejenis perencat acetylcholinesterase bahan yang digunakan dalam ubat untuk membantu meningkatkan memori pesakit Alzheimer. Menurut Turner (2009), melalui lucid dream, seseorang pemimpi mendapat sekurang-kurang dua kelebihan. Pertama, dunia mimpi adalah hasil ciptaan imaginasi, maka tidak ada hukum fizik yang dapat menghalang apa-apa yang pemimpi inginkan. Kedua, pemimpi memiliki kemurnian fikiran yang dapat membimbing dirinya untuk melalui pelbagai mimpi berasaskan kehendaknya. Dalam konteks dunia perfileman, antara karya fiksyen sains (sci- fi) yang berjaya mengetengahkan konsep lucid dream ini ialah filem Inception yang ditayangkan pada tahun 2010. Filem arahan Christopher Nolan ini mengetengahkan sesuatu yang menjangkaui pengalaman mimpi biasa yang dialami oleh manusia iaitu mimpi yang dapat dikongsi bersama beberapa manusia (shared dreaming). Walau bagaimanapun, dari perspektif falsafah Islam, terdapat hanya satu makalah yang ditulis oleh Ogunnaike (2013) yang cuba menghuraikan kepersisan antara idea dalam pemikiran tasawuf falsafi Ibn 'Arabi dengan filem ini. Artikel tersebut meneroka beberapa signifikan mistisisme yang terdapat dalam karya tasawuf Ibn 'Arabi dengan filem ini dan hubung kaitnya dengan perbincangan senikontemporari. falsafah, agama dan Sungguhpun begitu, Ogunnaike (2013) menyatakan bahawa makalah beliau ialah: "... sekadar suatu persembahan untuk merenung mengenai Inception dan Ibn 'Arabi sebagai cerminan antara satu sama lain". Oleh yang demikian, bagi memperkayakan wacana filem Inception (2010) dari perspektif tokoh falsafah Islam, maka makalah ini mendasarkan penelitiannya dengan figura ilmuwan Islam yang masyhur di seluruh dunia dan khususnya di Malaysia iaitu al-Ghazali atau nama penuhnya Abu Hamid Muhammad bin Muhammad al-Ghazali (1058-1111). juga METADOLOGI Secara spesifik, makalah ini akan meneliti keselarian antara kandungan filem Inceptiondengan pemikiran al-Ghazali berkaitan mimpi menggunakan reka bentuk analisis kandungan. Suatuanalisis kandungan dilakukan dengan menggunakan data yang diperoleh daripada skrip filem tersebut dalam Nolan (2010),
Akademika 9(3) 77 fail audiovisual filem tersebut serta karya al-Ghazali yang terpilih iaitu Ihya' 'Ulum ad-Din khususnya Kitab Dhikr al-Mawt wa ma Ba'dahu (al-Ghazali 2005) serta al-Munqidh min ad-Dalal dan al- Madnun Bihi 'ala Ghayr Ahlihiyang terdapat dalam koleksi karya al-Ghazali (2001a & 2001b) berjudul Majmu'ah Rasa'il al-Imam al-Ghazali. Hal ini bagi mengemukakan beberapa babak penting dalam Inception yang dapat dibandingkan keselariannya dengan pemikiran al-Ghazali kepada empat tema iaitu pertama, kehakikian mati; kedua, kehakikian sakit; ketiga, kesangsian atau skeptisisme; dan keempat, khayalan atau imaginasi. Makalah ini tiga bahagian: pertama, dibahagikan kepada penjelasan secara deskriptif berkaitan profil dan plot- plot filem Inception yang dihuraikan dengan lima elemen plot menurut Freytag (1900) iaitu eksposisi, peningkatan, klimaks, penurunan dan peleraian; kedua, perbincangan mengenai pemikiran al- Ghazali berkenaan mimpi; dan ketiga, perbandingan keselarian antara filem Inception dengan pemikiran al-Ghazali. Dalam filem ini, terdapat dua jenis pemimpi iaitu pemimpi utama dan pemimpi yang berkongsi mimpi. Ketiga, "projeksi" iaitu individu-individu dalam minda separa sedar (subconscious) subjek yang dibawa ke ruang mimpi. Keempat, "peringkat- peringkat mimpi" iaitu lapisan mimpi yang dialami dalam mimpi. Dalam filem ini, sekurang-kurang terdapat empat peringkat iaitu peringkat pertama, kedua, ketiga dan ruang limbo. Kelima, "ruang limbo" iaitu ruang mimpi yang tidak berstruktur yang dialami oleh pemimpi. Keenam, "totem" iaitu suatu objek berat bersaiz kecil yang berfungsi untuk membezakan dunia realiti dengan dunia mimpi yang diketahui oleh pemimpi sahaja. Ketujuh, "ubat penenang" atau sedation iaitu bahan kimia yang dihasilkan oleh ahli kimia untuk mengekalkan kestabilan daripada terjaga daripada tidur. Kelapan, "kick" iaitu suatu keadaan tersentap yang dirasai oleh pemimpi yang menyedarkannya daripada mimpi. LATAR BELAKANG DAN PLOT FILEM INCEPTION Inception merupakan sebuah karya sains fiksyen yang diarah dan diterbitkan oleh Christopher Nolan, yang juga sebagai penulis skrip. Ia dibintangi oleh Leonardo DiCaprio sebagai Dominick Cobb, Joseph Gordon-Levitt sebagai Arthur, Ellen Page sebagai Ariadne, Tom Hardy sebagai Eames, Ken Watanabe sebagai Saito, Dileep Rao sebagai Yusuf, Cillian Murphy sebagai Robert Fischer, Tom Berenger sebagai Peter Browning, Marion Cotillard sebagai Mal dan beberapa pelakon sampingan yang lain (Nolan et al. 2010). Filem ini mengisahkan mengenai Dominick Cobb, seorang pengkaji konsep "mimpi di dalam mimpi" dan pengekstrak (extractor) maklumat di dalam mimpi. Beliau mempunyai suatu alat untuk mengakses mimpi bagi memasukkan idea permulaan (inception), mengekstrak dan membolehkan perkongsian mimpi dalam sebuah "beg bimbit berwarna perak". Dalam Inception: The Shooting Script, Nolan (2010) menamakannya sebagai Peranti Portable Automated Somnacin IntraVenous atau PASIV. Terdapat sekurang-kurangnya lapan perkara atau istilah yang perlu difahami oleh penonton bagi memahami filem ini. Pertama, "subjek" iaitu orang yang ingin diekstrak dan diberikan inception. Kedua, "pemimpi" iaitu orang yang membina ruang mimpi yang direka bentuk oleh arkitek mimpi. Plot filem ini bermula dengan Cobb berada dalam mimpi atau minda separa sedar Saito, seorang pengusaha syarikat bekalan tenaga dunia berbangsa Jepun setelah diupah oleh Cobol Engineering untuk mencuri maklumat sulit perusahaan milik Saito. Walau bagaimanapun, usaha tersebut tidak berhasil apabila projeksi mendiang isterinya, Mal hadir untuk menggagalkan perancangan tersebut dengan membongkar kepada Saito rencana Cobb dan insan prakarsa (point man) iaitu Arthur. Namun, mimpi tersebut berada pada peringkat kedua mimpi. Apabila Cobb, Arthur dan Saito kembali ke mimpi peringkat pertama, ia turut disedari oleh Saito kerana kegagalan arkitek mimpi bernama Nash mereka bentuk permaidani yang berada di rumah Saito. Kegagalannya itu menyebabkan misi mereka gagal sama sekali dan kesemua kembali ke alam realiti. Seterusnya, Cobb dan Arthur melarikan diri daripada ditangkap oleh pihak Cobol Engineering, namun Nash berjaya ditangkap dan diseksa oleh Saito sehingga membongkar rahsia mereka. Saito pula menawarkan tugasan kepada Cobb untuk melakukan inception ke dalam minda Robert Fischer iaitu anak kepada musuh perniagaannya, Maurice Fischer. Cobb menerima tawaran Saito kerana keinginannya untuk kembali ke pangkuan keluarganya dan mengumpulkan pasukan untuk melakukan tugasan tersebut. Cobb mendapatkan seorang arkitek muda yang merupakan pelajar ayahnya, Profesor Miles bernama Ariadne di Perancis. Kemudian, Cobb memberikan latihan pertama kepada Ariadne bagi melihat kebolehannya mereka bentuk dunia mimpi. Pada plot perkembangan,
Kajian Keselarian antara Filem Inception dengan Pemikiran Al-Ghazali 78 Sewaktu di dunia mimpi, mereka bertemu dengan projeksi Mal dan membunuh Ariadne menyebabkan dirinya terjaga daripada mimpi. Cobb selanjutnya mencari rakan lamanya yang merupakan pakar menyamar (forger) iaitu Eames di Mombasa, Kenya. Ketika di Mombasa, Cobb dikejar oleh konco-konco Cobol Engineering dan beliau dapat menyelamatkan diri dengan bantuan Saito. Mereka bertemu dengan Yusuf, seorang ahli kimia yang mencipta sebatian ubat penenang untuk menstabilkan tidur. Setelah Cobb mengumpulkan keempat-empat ahli pasukan merangkumi insan prakarsa, arkitek, penyamardan ahli kimia, mereka bersama-sama Saito merancang rencana memasukkan inception kepada Robert Fischer dengan begitu terperinci. Seusai perancangan mereka, pada masa yang sama, Ariadne turut menyiasat perkara yang dirahsiakan oleh Cobb dalam minda separa sedarnya. Ariadne menyelinap masuk melalui perkongsian mimpi dengan Cobb semasa Cobb menggunakan PASIV untuk bermimpi. Ariadne mula memahami bahawa Cobb "memenjarakan" segala memorinya dengan Mal dan anak-anaknya dalam minda bawah sedarnya. Sesudah mengetahui rahsia itu, mereka terjaga daripada mimpi dan Maurice Fischer diumumkan meninggal dunia di Sydney dan akan dikebumikan di Los Angeles. Perjalanan dalam kapal terbang yang mengambil masa 10 jam bertepatan dengan perancangan mereka untuk "berkongsi mimpi" dengan Robert Fischer ketika dalam perjalanan tersebut. Mimpi peringkat pertama dimimpikan oleh Yusuf. Ia direka bentuk dalam sebuah kota dan pasukan Cobb perlu menculik dan mencungkil rahsia hubungan antara Robert Fischer dengan ayahnya, Maurice Fischer melalui penyamaran Eames sebagai bapa pembaptisannya iaitu Peter Browning. Walau bagaimanapun, plot klimaks filem ini berlaku apabila perancangan mereka mula goyah dengan kehadiran projeksi pasukan ketenteraan minda separa sedar Robert Fischer menyerang pasukan Cobb sehingga mencederakan Saito dengan tembakan di dada. Pada masa yang sama, projeksi minda separa sedar Cobb iaitu Mal turut berada dalam mimpi tersebut untuk menggagalkan perancangan mereka. Kemudian, Cobb, Eames, Ariadne dan Saito memasuki mimpi peringkat kedua, sementara Yusuf cuba melengahkan masa agar dapat melepaskan diri daripada projeksi ketenteraan minda separa sedar Robert Fischer. Dalam mimpi peringkat kedua yang dimimpikan oleh Arthur, ruang mimpi tersebut direka bentuk dalam sebuah hotel. Cobb menggunakan "muslihat Mr. Charles" untuk membuat Robert Fischer melawan projeksi minda separa sedarnya sendiri. Mr. Charles berjaya mempengaruhi Robert Fischer bahawa dirinya sedang bermimpi dan ada pihak yang mahu mencuri maklumat dan melakukan inception kepada dirinya. Oleh sebab Robert Fischer mengingati dirinya diculik bersama bapa pembaptisannya dalam mimpi peringkat pertama, projeksi Peter Browning tampil dalam mimpi peringkat kedua tersebut. Hal ini menimbulkan keraguan kepada Robert Fischer bahawa bapa pembaptisannya merupakan dalang kepada penculikannya. Perkara ini turut dipengaruhi dengan persepsi yang disuapkan oleh Mr. Charles kepada Robert Fischer. Maka, Mr. Charles atau Cobb menjana idea kepada Robert Fischer untuk masuk ke dalam minda separa sedar Peter Browning untuk mengetahui perkara yang dirahsiakannya. Pada dasarnya, ia adalah muslihat mengelirukan Robert Fischer. Cobb, Ariadne dan Saito memasuki minda separa sedar Robert Fischer dalam mimpi peringkat ketiga dan Arthur terus melengahkan masa dan berlawan dengan projeksi minda separa sedar Robert Fischer dalam mimpi peringkat kedua. Pemimpi bagi mimpi peringkat ketiga ialah Eames dan Ariadne telah mereka bentuk suasana bersalji di sebuah hospital tinggal agar Robert Fischer dapat membawa masuk projeksi ayahnya yang ditempatkan di dalam kamar kebal. Walau bagaimanapun, terdapat projeksi pasukan tentera minda separa sedar Robert Fischer yang mengawal keadaan di hospital. Pasukan Cobb bersama Robert Fischer cuba membawanya masuk dan melawan projeksi-projeksi tersebut. Walau bagaimanapun, setelah berjaya memasukinya bersama Saito, projeksi Mal muncul dan menembak Robert Fischer menyebabkan Cobb mengambil tindakan untuk menembak Mal. Penembakan Robert Fischer dan Mal membuatkan kedua-duanya memasuki ruang mimpi limbo. Dalam plot ini, mereka seolah-olah hilang harapan untuk menamatkan misi tersebut. Namun, cetusan idea daripada Ariadne untuk memasuki ruang limbo tersebut meyakinkan Cobb untuk "menghidupkan" kembali Robert Fischer dan menyelesaikan komplikasinya dengan Mal. Pada peringkat ini, Cobb merupakan pemimpinya. Limbo sebagaimana yang dijelaskan sebelum ini ialah ruang mimpi tidak berstruktur yang hanya pernah dialami dan dibangunkan oleh Cobb dan Mal. Filem ini sampai ke plot penurunan apabila pemimpi peringkat pertama, Yusuf memberi isyarat lagu "Non, Je Ne Regrette Rien" oleh Dumont dan Vaucaire (1960) menyebabkan Arthur juga bergerak pantas menyelesaikan masalah anti-graviti bagi memastikan setiap ahli pasukannya yang tidur
Akademika 9(3) 79 itu dapat merasai "kick" untuk mereka kembali ke lapisan mimpi sebelumnya. Oleh sebab kesan masa dalam setiap peringkat mimpi bersebati (compounded), Cobb dan Ariadne mempunyai masa untuk mencari Robert Fischer. Mereka menemui Mal di rumah yang pernah dibina olehnya dan Cobb suatu ketika dahulu. Pada masa ini, plot peleraian bermula apabila Cobb menceritakan perkara sebenar bahawa dirinya yang telah melakukan inception pertama kepada isterinya iaitu: "duniamu bukan realiti" untuk meyakinkan Mal kembali ke alam realiti, namun apabila kembali ke alam realiti, beliau masih dipengaruhi idea tersebut dan membunuh diri untuk "kembali ke alam realiti". Pada masa yang sama, Ariadne menemui Robert Fischer yang disorok oleh Mal dan memberikannya "kick" untuk naik ke lapisan atas mimpi untuk menyelesaikan misinya. Robert Fischer berjaya masuk ke kamar ayahnya dan menunjukkan sekeping gambar yang memberi idea bahawa "ayahnya merestui" sekiranya Robert Fischer meleraikan perusahaan ayahnya dan memulakan perusahaan yang diminatinya iaitu tenaga angin. Filem ini diakhiri apabila semua kembali ke alam realiti kecuali Cobb yang terperangkap di dalam limbo untuk mencari Saito yang telah meninggal dunia di mimpi peringkat ketiga dan menembaknya untuk menyedarkannya kembali ke alam realiti. Apabila kedua-duanya terjaga, Saito melaksanakan janjinya untuk membersihkan tuduhan ke atas Cobb agar dapat kembali ke Amerika Syarikat. Sungguhpun begitu, Nolan (2010) mengakhiri filem ini dengan totem yang diputarkan oleh Cobb di atas meja apabila tiba di rumahnya bagi menyemak realiti, tidak berhenti berputar: "Behind him, on the table, the spinning top is still spinning". Perkara ini disampaikan oleh Nolan (2010) melalui filem seperti dalam Foto 1. FOTO 1. Totem yang Menimbulkan Tanda Tanya Sumber: Nolan et. al (2010) Menurut Litch dan Karofsky (2015), sekurang- kurangnya terdapat lima interpretasi mengenai pengakhiran filem Inception. Pertama, interpretasi lurus. Cobb ditugaskan oleh Saito untuk menanamkan idea dalam mindaRobert Fischer dan ia berhasil. Cobb bangun dalam pesawat dengan ahli kumpulannya dan Robert Fischer dan dapat kembali ke pangkuan keluarganya. Kedua, pengakhiran di limbo. Cobb diupah oleh Saito untuk menanamkan idea dalam minda Robert Fischer dan tugas "inception" berhasil. Namun, Cobb kekal di dalam limbo dan beliau tidak kembali ke anak- anaknya yang sebenarnya. Ketiga, separa mimpi. Sebahagian besar filem ialah mimpi Cobb yang mana beliau tersedar pada saat beliau berada dalam pesawat untuk terbang pulang dan kembali ke pangkuan anak-anaknya. Keempat, mimpi bersama. Sebahagian atau seluruh filem ialah mimpi orang lain, dan Cobb dimasukkan ke dalamnya. Kelima, sepenuhnya mimpi. Seluruh filem ini sejak dari awal hingga akhir ialah mimpi Cobb. Daripada perbincangan plot filem Inception ini, peringkat-peringkat "realiti" berserta watak- watak utama yang berada dalam setiap peringkat tersebut dapat dirumuskandalam Jadual 1 berikut. Selain itu, perlu dijelaskan juga bahawa penulis hanya mengekstrak perkara dalam jadual ini melalui dua mimpi yang major dalam filem ini iaitu dalam minda separa sedar Saito dan minda separa sedar Robert Fischer.
Kajian Keselarian antara Filem Inception dengan Pemikiran Al-Ghazali 80 JADUAL 1. Peringkat-Peringkat "Realiti" dalam Filem Peringkat Pemimpi Watak Utama yang Berada dalam Lokasi "Realiti" Realiti (alam jaga)
Semua watak Kapal terbang, rumah Cobb, universiti, bengkel perbincangan Mimpi lapis 1 Nash (dalam minda separa sedar Saito) Yusuf (dalam minda separa sedar Robert Fischer) Cobb, Arthur, Nash, Saito (dalam minda separa sedar Saito) Cobb, Arthur, Saito, Eames, Ariadne, Yusuf, Robert Fischer (dalam minda separa sedar Robert Fischer) Rumah rahsia Saito, bandar yang melawan hukum graviti, sebuah bangunan pejabat dengan Penrose Steps, bandar dengan situasi hujan lebat Mimpi lapis 2 Arthur (dalam minda separa sedar Saito dan Robert Fischer) Cobb, Arthur, Mal, Saito (dalam minda separa sedar Saito) Cobb, Arthur, Saito, Eames, Ariadne, Peter Browning, Robert Fischer (dalam minda separa sedar Robert Fischer) Rumah Saito (dalam minda separa sedar Saito) Hotel (dalam minda separa sedar Robert Fischer) Mimpi lapis 3 Eames Cobb, Saito, Eames, Ariadne, Mal, Maurice Fischer, Robert Fischer (dalam minda separa sedar Robert Fischer) Hospital lama Limbo - ruang mimpi tidak berstruktur Cobb Cobb, Saito, Ariadne, Mal, Robert Fischer Ruang mimpi tidak berstruktur PEMIKIRAN AL-GHAZALI BERKENAAN MIMPI Sebelum makalah ini menganalisis filem Inception yang telah dijelaskan latar belakang dan plotnya sebelum ini, makalah ini menjelaskan terlebih dahulu mengenai pemikiran al-Ghazali. Selepas menulis karyanya yang memberi impak kepada dunia falsafah Islam iaitu Tahafut al-Falasifah, al-Ghazali menulis beberapa karya yang bersifat kefalsafahan dan kesufian seperti al-Munqidh min aḍ-Ḍalal, Mi'yar al-'Ilm fī Fann al-Manṭiq, Mizan al-'Amal, al-Iqtisad fī al-I'tiqad, Mishkat al-Anwar, ar-Risalah al-Ladunniyah dan Ihya' 'Ulum ad-Din (Mustafa Abu-Sway 1996). Dalam sebahagian karya-karya tersebut, beliau ada mengulas berkenaan mimpi dan peranannya. Beliau membincangkannya bukan sekadar dari aspek pentafsiran mimpi seperti yang dilakukan oleh beberapa tokoh ilmuwan yang menulis berkenaan ilmu tafsir atau taabir mimpi. Antaranya ialah Ibn Sirin (2002) dalam Muntakhab al-Kalam fi Tafsir al- Ahlam dan Ibn Qutaybah (2001) dengan karyanya, Kitab Ta'bir ar-Ru'ya. Al-Ghazali menuliskan perkara yang tidak menjurus kepada pentafsiran mimpi, sebaliknya beliau menjadikan mimpi sebagai hujah kepada beberapa permasalahan yang ditimbulkan dalam bidang falsafah seperti isu- isu dalam ontologi, epistemologi dan eskatologi. Perkara tersebut dapat diteliti dalam Jadual 2 berikut. JADUAL 2. Hujah-Hujah Mimpi al-Ghazali dan Bidang Falsafah Bil. Hujah Karya Bidang Falsafah 1. Mimpi kesakitan dipatuk ular Ihya' 'Ulum ad-Din 2. Mimpi melitupi makna sebenar alam rohani 2. Mimpi melitupi makna sebenar alam rohani Al-Qistas al-Mustaqim 3. Mimpi adalah pantulan alam rohani Ihya' 'Ulum ad-Din, Kimiya' as-Sa'adah, Faysal Tafriqah Bayna al-Islam wa'l-Zandaqah 4. Mimpi bukti keupayaan mengalami kesedaran lain - pengalaman sufi Al-Munqidh min ad-Dalal, Ihya' 'Ulum ad-Din bersambung ...
Akademika 9(3) 81 sambungan ... 5. Mimpi meragukan ketinggian akal Al-Munqidh min ad-Dalal Epistemologi 6. Mimpi bukti wujud kesedaran lain - hati Al-Munqidh min ad-Dalal, Kimiya' as-Sa'adah, Ihya' 'Ulum ad-Din Epistemologi 7. Mimpi berkait dengan daya imaginasi Ihya' 'Ulum ad-Din, Al-Madnun Bihi 'ala Ghayr Ahlihi 8. Mimpi bukti pelanjutan jiwa manusia di alam akhirat 8. Mimpi bukti pelanjutan jiwa manusia di alam akhirat Al-Madnun Bihi 'ala Ghayr Ahlihi 9. Mimpi kesakitan dipatuk ular sama dengan seksaan alam kubur 9. Mimpi kesakitan dipatuk ular sama dengan seksaan alam kubur Jika diperhatikan daripada Jadual 2, empat daripada sembilan hujah yang dikemukakan dalam makalah ini melibatkan bidang ontologi yang membincangkan perihal realiti. Sebenarnya, perkara berkaitan eskatologi juga termasuk dalam perbahasan ontologi, namun secara spesifik dikategorikan dalam bidangnya tersendiri. Eskatologi merupakan satu cabang falsafah yang membincangkan perihal peristiwa selepas kematian dan kebangkitan semula jiwa manusia (Amsal Bakhtiar 2001). Manakala, dalam bidang epistemologi atau teori tentang pengetahuan pula, al-Ghazali menggunakan mimpi sekurang-kurangnya dalam tiga hujah. Dalam bahagian berikut, makalah ini akan memperincikan lagi perkaitan antara filem Inception hasil karya Nolan et al. (2010) dengan pemikiran al-Ghazali yang dilihat dalam beberapa karyanya seperti yang dijelaskan dalam metode kajian sebelum ini. KESELARIAN ANTARA FILEM INCEPTION DENGAN PEMIKIRAN AL-GHAZALI Berdasarkan penontonan filem Inception secara berulang kali dan pembacaan skrip penggambaran oleh Nolan (2010) serta sari kata filem dalam bahasa Inggeris dan terjemahannya dalam bahasa Melayu, makalah ini berhujah bahawa terdapat empat aspek dalam filem ini yang dapat dianalisis berdasarkan pemikiran al-Ghazali. Empat aspek tersebut ialah: pertama, realiti kematian dalam aspek ontologi; kedua, kehakikian sakit juga dalam aspek ontologi; ketiga, kesangsian atau skeptisisme dalam aspek epistemologi; dan keempat, khayalan atau imaginasi juga dalam aspek epistemologi. Keempat-empat aspek ini dibincangkan dalam subtopik-subtopik berikut. Ontologi: Realiti Kematian. Filem Inception membawa suatu tema yang begitu rapat dengan pemikiran al-Ghazali mengenai mimpi iaitu tentang kematian. Dalam filem ini, Arthur ada menyebut kepada Ariadne: "You can't wake up from within the dream unless you die" (terjemahan: "Engkau tidak dapat jaga daripada mimpi melainkan engkau mati"). Begitu juga dengan Eames dalam dialognya dengan Cobb: "What do you mean, it won't wake him up?When we die in a dream, we wake up" (terjemahan: "Apa yang engkau maksudkan ia tidak akan menjagakannya? Apabila kita mati dalam FOTO 2. Ugutan Mal untuk Membunuh Arthur Sumber: Nolan et. al (2010)
Kajian Keselarian antara Filem Inception dengan Pemikiran Al-Ghazali 82 mimpi, kita akan terjaga"). Selain itu, terdapat juga babak yang membangunkan Arthur daripada mimpi lapisan kedua iaitu selepas ditembak di kepala oleh Cobb pada minit 9:07 dan Ariadne pula terjaga daripada mimpi yang dikongsi dengan Cobb selepas ditikam oleh Mal pada minit 33:25. Kedua-dua petikan dialog dan babak-babak yang disebutkan mempamerkan bahawa satu-satunya cara pemimpi untuk keluar daripada mimpi dengan serta-merta tanpa menunggu tamatnya tempoh yang disetkan pada PASIV adalah dengan mati. FOTO 3. Persoalan yang Ditimbulkan Arthur untuk Bangun daripada Lapisan Mimpi Sumber: Nolan et. al (2010) Apabila bacaan terhadap karya Ihya' 'Ulum ad-Din dan al-Munqidh min ad-Dalal dilakukan, al-Ghazali (2005 & 2001a) tidak menyatakan secara langsung bahawa kematian dalam mimpi menyebabkan seseorang daripada tidur. Namun, beliau secara tekal memetik kata- kata yang disebutnya sebagai hadis yang telah ditakhrijkanulama hadis sebagai kata-kata Saidina 'Ali r.a. dalam kedua-dua buah karya tersebut iaitu: "Manusia semuanya sedang tidur, apabila mereka telah mati, barulah mereka sebenarnya terjaga" (al- Ghazali 2005:1877; al-Ghazali 2001a:580). terjaganya Kata-kata ini menerangkan bahawa manusia pada masa sedarnya "sedang tidur" atau dengan kata lain, "sedang mengalami mimpi yang panjang" jika dibandingkan dengan alam akhirat yangabadi (masa yang tidak berhingga). Maka, dengan kematian, seseorang itu akan terjaga daripada "mimpi yang panjang" yang dikenali sebagai kehidupan dunia. Idea ini mencerminkan bahawa kematian boleh membawa seseorang kepada realiti atau hakikat yang sebenar. Dalam konteks filem Inception, Mal yang masih lagi terpengaruh dengan "inception" yang dilakukan oleh Cobb ketika dalam lapisanmimpi limbo memilih jalan untuk membunuh diri agar dapat bangun daripada "mimpinya", walaupun pada hakikatnya dirinya telah pun berada di "alam realiti". Justeru, melalui filem ini dan pemikiran al- Ghazali, keselarian yang dapat dikenal pasti ialah kedua-duanya menyifatkan kematian sebagai punca untuk kembali ke alam realiti. Walau bagaimanapun, "realiti" dari sudut filem Inception ialah realiti ketika sedar, manakala dari sudut pemikiran al-Ghazali bererti realiti selepas kematian iaitu alam akhirat. Ontologi: Kehakikian Sakit.Selain daripada tema kematian, kehakikianatau realness kesakitan juga menjadi tema utama yang berkait dengan ontologi dalam filem ini. Sekurang-kurangnya terdapat tiga babak yang membawa tema ini. Pertama, babak apabila Arthur meraung kesakitan apabila ditembak oleh Mal pada kakinya dalam lapisan mimpi kedua pada minit 8:55. Kedua, babak ketika Ariadne baru menyedari bahawa dirinya berada di dalam mimpi bersama Cobb dalam minit 29:18. Ketiga, babak Saito menahan kesakitan selepas ditembak oleh projeksi separa sedar Robert Fischer pada minit 1:07:15. Ketiga-tiga babak ini dipaparkan dalam Foto 4, 5 dan 6.
Akademika 9(3) 83 FOTO 4.Arthur Menjerit Kesakitan Selepas Ditembak pada Kaki dalam Mimpi Sumber: Nolan et. al (2010) FOTO 5. Ariadne Berada di Penghujung Mimpi Bersama Cobb Sumber: Nolan et. al (2010) FOTO 6. Kesakitan yang Ditahan oleh Saito dalam Lapisan Mimpi Pertama Sumber: Nolan et. al (2010)
Kajian Keselarian antara Filem Inception dengan Pemikiran Al-Ghazali 84 Dalam filem ini, dialog antara Mal dan Cobb menjelaskan perkara ini. Cobb menyoal: "Ah, there's no use threatening him in a dream, right, Mal?"(terjemahan: Oh, tiada guna mengancamnya dalam mimpi, betulkan Mal?"), dan Mal menjawab: "That depends on what you're threatening. Killing him would just wake him up... but pain? Pain is in the mind"(terjemahan: Ia bergantung kepada perkara yang engkau ancamkan. Membunuhnya akan menjagakan dirinya"). Selain itu, dialog Cobb selepas terjaga dalam mimpi bersama Ariadne juga menggambarkan kehakikian kesakitan dalam mimpi: "Because it's never just a dream, is it? And a face full of glass hurts like hell. When you're in it, it feels real"(terjemahan: "Sebab ia bukan semata- mata mimpi, betul? Dan wajah yang dipenuhi kaca menyakitkan sebagaimana di neraka. Apabila engkau berada di dalamnya, ia rasa seperti benar"). Menerusi petikan-petikan skrip ini, Nolan (2010) ingin menjelaskan bahawa kesakitan dan apa jua kenikmatan yang diperoleh dalam mimpi dirasakan begitu "nyata" dan "hakiki" oleh pemimpi. Al-Ghazali (2005) juga turut berhujah perkara yang hampir serupa dengan filem ini.Ketika beliau menjelaskan berkenaan sebuah hadis "seksaan kubur" di alam barzakh dalam Ihya' 'Ulum ad-Din, beliau mengatakan bahawa ular yang disebutkan dalam hadis bukan hanya hakikat spiritual, malah ia adalah perkara-perkara yang nyata yang dapat "dilihat" dengan "deria yang lain" atau mata hati. Pada masa yang sama, beliau merujuk penjelasan ini dengan fenomena mimpi yang menakutkan. Dalam alam mimpi, seorang pemimpi merasai ketakutan dan rasa sakit seperti "nyata", begitu juga dalam alam barzakh, ular yang menyerang pendosa dalam kubur wujud secara objektif. Al-Ghazali (2005:1884-1885) menyebut: (2005) lebih ditekankan kepada "deria" yang terdapat pada jiwa manusia atau "diri", manakala dalam filem Inception, Nolan et. al (2010) cuba mengetengahkan bahawa sebarang kehakikian yang dirasai dalam mimpi adalah berasal daripada minda seseorang. Dalam erti kata lain, ketika mimpi, seseorang mengalami sesuatu berdasarkan pengalaman mindanya. Perkara ini membawa kepada perbincangan selanjutnya berkenaan skeptisisme. Epistemologi: Skeptisisme.Tema skeptisisme atau kesangsian merupakan tema yang begitu penting dalam penyampaian filem ini. Malah, Litch dan Karofsky (2015) menjelaskan bahawa konsep skeptisisme dalam falsafah sememangnya dapat difahami melalui filem Inception selain daripada filem The Matrix. Hal ini kerana, terdapat babak- babak dalam filem ini menunjukkan kesangsian atau keraguan terhadap realiti. Keraguan terhadap realiti menjadi sebab kepada Mal menciptatotem untuk memastikan dengan yakin dirinya berada dalam realiti yang sebenar. Terdapat juga petikan skrip yang membawa tema kesangsian sebagaimana yang diucapkanoleh Cobbseperti:"Well, dreams, they feel real while we're in them, right? It's only when we wake up that we realize something was actually strange" (terjemahan: Jadi, mimpi dirasakan benar semasa kita berada di dalamnya bukan? Hanya apabila kita terjaga barulah kita sedar sesuatu yang sebenarnya aneh") dan "Building a dream from your memory is the easiest way to lose your grasp on what's real and what is a dream" (terjemahan: "Membangunkan mimpi daripada ingatan engkau ialah cara termudah untuk engkau hilang garapan tentang perkara yang benar dan perkara dalam mimpi"). "Bahawa anda mengingati keadaan orang yang tidur, dia kadang- kadang bermimpi dalam tidurnya seekor ular mematuknya, dia merasa sakit dalam keadaan demikian sehingga anda melihatnya memekik dalam tidurnya dan berpeluh-peluh dahinya, kadang- kadang dia terkejut daripada tempatnya. Semua yang demikian itu diketahui oleh dirinya sendiri, dia merasa sakit dengannya sebagaimana dirasakan sakit oleh orang yang tidak tidur." Menurut Fazlur Rahman (1964), al-Ghazali memberikan status ontologi yang jelas kepada sebarang seksaan di kubur, malah turut menegaskan bahawa kemungkinan seseorang mempersepsikan seksaan-seksaan tersebut dengan "deria yang lain" sama seperti di dalam mimpi. Kehakikian merasai kesakitan dalam mimpi menurut al-Ghazali Petikan-petikan ini ditujukan kepada Ariadne ketika Cobb sedang memperkenalkan konsep perkongsian mimpi kepadanya. Terdapat juga suatu petikan kata Mal yang menyebutkan kepada Cobb dan Ariadne dalam minit 2:00:12 iaitu: "So certain of your world. Of what's real. Do you think he is? Or do you think he's as lost as I was?" (terjemahan: Engkau sungguh yakin dengan dunia engkau. Tentang perkara yang sebenar. Adakah engkau fikir dia begitu? Atau engkau juga fikir dia juga hilang arah sebagaimana aku").Babak ini dipaparkan dalam Foto7. Secara khususnya, inception yang diperkenalkan oleh Cobb kepada isterinya Mal adalah untuk meragui apa-apa yang disangkanya realiti ketika di alam mimpi agar mereka dapat kembali ke dunia nyata.
Akademika 9(3) 85 FOTO 7. Keraguan yang Ditimbulkan oleh Mal berkenaan Pengetahuan tentang Realiti Sumber: Nolan et. al (2010) Dari sudut pemikiran al-Ghazali pula, dalam karyanya, al-Munqidh min ad-Dalal, beliau meragui pengetahuan melalui akal dengan penghujahan pengalaman dalam mimpi. Al-Ghazali (2001a:580) mempersoalkan: "Tidakkah setelah terjaga, barulah kau sedar apa yang kau khayalkan dan percaya itu ternyata tiada asas dan tidak memberi sebarang kesan apa pun? Jadi, mengapa engkau merasa begitu yakin dengan kepercayaan-kepercayaan yang engkau dapati pada waktu sedar, sama ada berasaskan cerapan-pancaindera atau akal, adalah tulen?" Dalam konteks petikan ini, al-Ghazali (2001a) menjadi ragu dengan pengetahuan yang diperoleh menerusi akalnya dengan pengalaman dalam mimpi sama seperti beliau meragui pengetahuan yang diperoleh melalui deria penglihatan dengan akalnya. Pada pandangan al-Ghazali, persepsi realiti yang diperoleh melalui akal tidak selalunya benar. Menurut Mohd Nasir Mohd Tap (2017), al-Ghazali ingin menolak kekeliruan orang awam, khususnya pengikut ahli falsafah Peripatetik Muslim bahawa capaian pengetahuan metafizik melalui hujah akal bersifat a priori sebagaimana pengetahuan matematik seperti "sepuluh lebih banyak daripada tiga". Menerusi tema skeptisisme, filem Inception dan karya al-Ghazali mampu mengarahkan para penonton dan pembaca mempersoalkan pengetahuan mereka tentang realiti yang menjadi persoalan asas dalam epistemologi. epistemologi selain dalam ilmu psikologi manusia. Sememangnya tema imaginasi atau khayalan ini sangat berkait rapat dengan reka bentuk mimpi oleh Ariadne khususnya. Iadiusulkan menerusi watak Cobb kerana beliau berpengalaman mengemudi mimpi dalam minda separa sedar orang lain. Terdapat tiga petikan skrip filem ini antara Cobb dengan Ariadne yang perlu dilihat secara berturutan supaya tautantema imaginasi ini dapat dijelaskan. Cobb 1: "Imagine you're designing a building, you consciously create each aspect. But sometimes, it feels like it's almost creating if you know what I mean"(terjemahan: "Khayalkan yang engkau mereka cipta sebuah bangunan, engkau dengan penuh sedar menciptakan setiap aspek. Namun kadangkala, ia dirasakan seperti ia hampir mencipta dirinya sendiri, jika engkau tahu perkara yang aku maksudkan"). itself, Cobb 2: "Now, in a dream, our mind continuously does this. We create and perceive our world simultaneously. And our mind does this so well that we don't even know it's happening. That allows us to get right in the middle of that process... By taking over the creating part... You create the world of the dream"(terjemahan: "Sekarang dalam suatu mimpi, minda kita secara terus-menerus melakukan ini. Kita mencipta dan menerima dunia kita secara serentak. Dan minda kita melakukannya dengan begitu baik sehinggakan kita tidak perasan ianya berlaku sedemikian. Ia membenarkan kita untuk berada di tengah-tengah proses itu... Iaitu dengan mengambil alih proses mencipta... Engkau ciptakan dunia mimpi itu"). Cobb 3: "Never re-create places from your memory. Always imagine new places"(terjemahan: "Jangancipta kembali tempat- tempat daripada ingatanmu"). Epistemologi: mengetengahkan ilmu falsafah Imaginasi.Filem juga Inception imaginasi yang dalam turut dibahaskan dalam cabang tema imaginasi digambarkan sebagai satu daya dalam diri manusia untuk mereka cipta dunia mimpi, selain daripada digunakan oleh seorang arkitek untuk tujuan mereka Dalam ketiga-tiga petikan ini,
Kajian Keselarian antara Filem Inception dengan Pemikiran Al-Ghazali 86 bentuk. Malah, melalui filem ini juga, penulis skrip cuba menyampaikan bahawa dunia mimpi dibentuk oleh imaginasi manusia. Selain itu, perkara yang berkait rapat dengan daya imaginasi ialah memori atau daya ingatan. Sebagaimana yang ditegah oleh Cobb dalam petikan Cobb 3 dan juga dalam Foto 8, memori penting bagi mengkhayalkan perkara- perkara yang sedia ada atau baharu. juga mempamerkan pentingnya daya imaginasi dalam filem ini, seperti petikan skripnya: "Listen, if you're going to perform inception, you need imagination" (terjemahan: "Dengar sini, jika engkau hendak melakukan Selain Cobb, Eames inception, engkau memerlukan imaginasi") (rujuk ini kerana, dalam babak-babak Foto 9). Hal berikutnya, perancangan yang dibuat oleh Cobb dan ahli kumpulannya semasa di alam realiti tidaklah begitu memperincikan semua perkara. Sebaliknya, apabila mereka berdepan dengan projeksi-projeksi minda separa sedar Robert Fischer, mereka menerbitkan idea-idea baharu melalui imaginasi supaya tidak disedari oleh subjek bahawa ia adalah sebuah mimpi yang terancang. Selain itu, imaginasi membantu untuk menerbitkan versi ringkas idea yang ingin ditanam dalam minda subjek secara lebih tabii. FOTO 8. Cobb Menasihati Ariadne Supaya Tidak Menggunakan Ingatan untuk Mencipta Dunia Mimpi melalui Daya Khayal Sumber: Nolan et. al (2010) FOTO 9. Kepentingan Imaginasi menurut Eames Sumber: Nolan et. al (2010)
Akademika 9(3) 87 Al-Ghazali turut menekankan bahawa daya khayal atau imaginasi berperanan dalam mimpi. Walau bagaimanapun, beliau lebih menegaskannya dalam konteks menanggap perkara yang diperoleh daripada 'alam al-malakut wa'l-ghaybiaitu alam yang menempatkan wujud-wujud metafizik dalam Islam seperti malaikat, syaitan, jin, syurga dan neraka (al-Ghazali (2005). Menurut Mohd Zaidi Ismail (2002), al-Ghazali meletakkan imaginasi sebagai salah satu daripada lima deria dalaman iaitu: pertama, daya penyekutuan deria (al-hiss al- mushtarak); kedua, daya penggambaran (al-quwwah al-mutasawwirah); ketiga, daya penganggaran (al- quwwah al-wahmiyah); keempat, daya pemeliharaan dan pengingatan (al-quwwah al-hafiẓah wa'dh- dhakirah); dan kelima, daya imaginasi (al-quwwah al-mutakhayyilah). tidak begitu dirasai kerana dirinya masih tidak melihatnya sebagaimana dalam tidur." Menurut al-Kutubi (2015), al-Ghazali telah membuat suatu penambahan yang signifikan terhadap teori imaginasi ahli falsafah Muslim iaitu penegasan beliau bahawa pemimpi berkeupayaan membentuk dan memprojeksikan bentuk-bentuk yang dikhayalkan sebagai objek-objek di luar minda dalam alam mimpi sama seperti objek-objek yang dirasai dalam alam sedar. Justeru, filem Inception dan konsep mimpi oleh al-Ghazali mempunyai persamaan dalam aspek kepentingan daya khayal dan perkara-perkara yang berkait dengannya seperti daya ingatan dan penciptaan dalam keadaan tidur. Dalam pandangan al-Ghazali, daya imaginasi bertindak sebagai tabir atau skrin antara dua alam iaitu sebagai perantara bagi alam jasmani dengan alam rohani. Dalam konteks mimpi, daya imaginasi sentiasa bergerak aktif walaupun seseorang itu sedang tidur. Hal ini sebagaimana yang dihujahkan oleh al-Ghazali (2005:1890): "Tidur mencegah pancaindera yang ada daripada bekerja dan ia tidak mencegah khayal daripada pekerjaan dan gerakannya. Maka, apa-apa yang jatuh dalam hati ditangkap oleh daya khayal dan ditirunya dengan contoh yang mendekatinya. Perkara yang dikhayalkan itu lebih tetap dalam daya ingatan berbanding daya-daya lain. Maka, kekallah khayal itu dalam ingatan dan apabila terbangun, nescaya tiada yang diingatinya selain khayal." Petikan ini selari dengan petikan Cobb 2 dalam filem Inceptionyang dipetik sebelum ini iaitu kesinambungan daya imaginasi mencipta gambaran-gambaran walaupun dalam keadaan tidur(mimpi). Malah, al-Ghazali (2005) secara tidak langsung menyatakan perihal perkaitan daya ingatan dengan daya imaginasi, sebagaimana yang diisyaratkan dalam petikan Cobb 3.Keselarian pernyataan Cobb 2 dan Cobb 3 juga dapat dilihat dalam karyaal-Madnun Bihi 'ala Ghayr Ahlihi.Al- Ghazali (2001b:378) menerangkan kemampuan daya imaginasi menciptakan imej-imej ketika dalam mimpi yang berbeza sewaktu imaginasi di alam sedar sebagaimana petikan berikut: "...daya imaginasi mempunyai kudrat untuk mencipta bentuk/ imej dalam alam ini, tetapi imej yang dicipta ini dibayangkan dan tidak dirasakan dan tidak dikesan dalam daya penglihatan. Oleh itu, jika seseorang mencipta imej yang indah, dengan keindahan yang ketara dan membayangkan kehadirannya dan membayangkan bahawa dia melihatnya, keazamannya KESIMPULAN Melalui analisis dalam makalah ini,satu aspek penting yang dapat ditunjukkan ialah kerelevanan pemikiran al-Ghazali dalam membahaskan sebuah filem Barat yang bercirikan falsafah. Hal ini secara tidak langsung mempamerkankewibawaan pemikiran bersifat malar hijaukerana ia dapat digunakan dalam menganalisis sesebuah filem. Tambahan pula, sebahagian besar filem Barat mengandungi unsur-unsur falsafah yang sarat dengan pemikiran logik yang melatari penceritaannya. Perkara yang demikian ini turut ditonjolkan dalam karya cereka sains Christopher Nolan yang lain seperti filem berjudul Interstellar (2014). Selain itu, dalam konteks yang lebih khusus, filem Inceptionjuga mempunyai nilai falsafah yang dapat digunakan sebagai alat bantu mengajar, misalnya dalam pengajaran dan pembelajaran tinggi kursus falsafah di peringkat pengajian seperti kursus Falsafah dan Isu Semasa yang baharu diperkenalkan di seluruh universiti awam (UA) oleh Kementerian Pengajian Tinggi Malaysia mulai tahun 2019. Hal ini secara spesifiknyadapat membantu para pensyarah menerangkan perkara- perkara yang abstrak dalam perbahasan bidang ontologi juga epistemologi. Dengan berpandukan kajian keselarian dalam makalah ini, aspek-aspek abstrak dalam pemikiran seseorangtokoh falsafah dapat diketengahkan berdasarkan perkara yang "dikonkritkan"melalui lakonan dalam filem. Justeru, melalui makalah ini, komuniti pengajar bidang falsafah dapat membantu kefahaman para pelajar dengan cara memahami pemikiran yang abstrak tokoh falsafah dalam konteks yang lebih nyata iaitu melalui filem. Dari al-Ghazali yang (metafizik) dan
Kajian Keselarian antara Filem Inception dengan Pemikiran Al-Ghazali 88 segi manfaat terhadap masyarakat umum pula, penontonan filem tidak sepatutnya dilakukan hanya sekadar hiburan atau memenuhi masa terluang. Hal ini kerana, seperti yang diperkatakan di awal kesimpulan ini, filem-filem Barat mempunyai banyak unsur-unsur yang boleh difikirkan oleh seseorang penonton. Selain dapat memupukbudaya berfikir dan menghasilkan buah fikiran sendiri, penonton juga dapat melihat melalui kaca mata tokoh falsafah lampau dan menghubungkaitkan dengan perkara yang disampaikan oleh pengarah dan penulis skrip filem. Fazlur Rahman. 1964. Dream, imagination, and 'ālam al-mithāl. Islamic Studies (Islamabad) 3(2): 167-180. Freytag, G. 1900. Freytag's Technique of the Drama: An Exposition of Dramatic Composition and Art. 3rd edition. Terj. E. J. MacEwan. Chicago: Scott, Foresman and Company. Hoffman, K. D. 2017. False tattoos and failed totems: Kierkegaard and subjective truth in Memento and Inception Dalam The Philosophy of Christopher Nolan,disunting oleh Jason T. Eberl& George A. Dunn, 125-138. Maryland: Lexington Books. Ibn Qutaybah, 'Abd Allah Muslim. 2001. Kitab Ta'bir ar-Ru'ya. Damsyik: Dar al-Basha'ir. Ibn Sirin, Muhammad. 2002. Muntakhab al-Kalam fi Tafsir al-Ahlam. Beirut: Dar al-Ma'rifah. PENGHARGAAN Johnson, D.K. (ed.). 2012. Inception and Philosophy: Because It's Never Just a Dream. New Jersey: John Wiley & Sons. Penghargaan khas ditujukan kepada pihak Universiti Sains Malaysia yang telah membiayai kajian bagi penulisan makalah ini melalui Geran Penyelidikan Jangka Pendek, Universiti Sains Malaysia (2018- 2020) [304/PHUMANITl/6315177]. Khairiah Mohd Yassin. 2017. Faham beruk menurut Malik Bennabi dan perkaitannya dengan Falsafah Pendidikan Negara. Akademika 87(3): 75-87. LaBerge, S. 1988. Lucid dreaming in western literature. DalamConscious Mind, Sleeping Brain Perspectives on Lucid Dreaming, disunting oleh J. Gackenbach &S. LaBerge, 11-26. New York: Plenum Press. RUJUKAN LaBerge, S., LaMarca, K. & Baird, B. 2018. Pre-sleep treatment with galantamine stimulates lucid dreaming: A double-blind, placebo-controlled, crossover study. PLoS ONE 13(8): 1-16. Al-Ghazali. 2001a. Al-munqidh min ad-dalal. Dalam Majmu'ah Rasa'il al-Imam al-Ghazali, disunting oleh Ibrahim Amin Muhammad, 578-607. Kaherah: al-Maktabah at-Tawfiqiyyah. Al-Ghazali. 2001b. Al-Madnun bihi 'ala ghayr ahlihi. DalamMajmu'ah Rasa'il al-Imam al-Ghazali, disunting oleh Ibrahim Amin Muhammad, 355-380. Kaherah: al-Maktabah at-Tawfiqiyyah. Al-Ghazali. 2005. Ihya' 'Ulum ad-Din. Beirut: Dar Ibn Litch, M. M. & Karofsky, A. 2015. Philosophy through Film. 3rdEdition. New York: Routledge. Marable, K. 2012. Shared dreaming and extended minds. DalamInception and Philosophy: Because It's Never Just a Dream, disunting oleh D. K. Johnson, 177-186. New Jersey: John Wiley & Sons. Mustafa Abu-Sway. 1996. Al-Ghazzaliyy: A Study in Islamic Epistemology. Kuala Lumpur: Dewan Bahasa dan Pustaka. Hazm. Nolan, C. 2010. Inception: The Shooting Script. California: Al-Kutubi, E. S. 2015. Mullā Ṣadrā and Eschatology: Warner Bros. Entertainment. Evolution of Being. New York: Routledge. Amsal Bakhtiar. 2001. Eskatologi dalam perdebatan antara al-Ghazali dan Ibn Rusyd. Mimbar Agama dan Budaya 18(4): 315-337. Nolan, C., Thomas, E., DiCaprio, L., Watanabe, K., Gordon-Levitt, J., Cotillard, M., Page, E., ... Warner Home Video (Filem). 2010. Inception. California: Warner Bros. Entertainment. Aristotle. 350 S.M. On Dreams. Terj.J. I. Beare. pada 14 Julai 2018. Nor Nazimi Mohd Mustaffa, Jaffary Awang & Aminudin Basir@Ahmad. 2017. Tingkah laku beragama menurut Freud. Akademika 87(3): 88-99. Aserinsky, E. & Kleitman, N. 1953. Regularly occurring periods of eye mobility and concomitant phenomena during sleep. Science 18:273-274. Botz-Bornstein, T. (ed.). 2011. Inception and Philosophy: Nur Azliza Mohd Nor & Nur Afifah Vanitha Abdullah. 2019. Self-construal watak protagonis wanita dalam filem Melayu. Akademika 89(Isu Khas): 163-174. Ogunnaike, O. 2013. Inception and Ibn 'Arabi. Journal of Ideas to Die For. Illinois: Open Court. Religion and Film 17(2): 1-50. Dumont, C. & Vaucaire, M. 1960. Non, je ne regrette rien [persembahan oleh Piaf, É.]. Perancis: EMI Music France. Dunbar, S. D. 2012. Unlocking the vault of the mind: Inception and Asian philosophy. Dalam Inception and Philosophy: Because It's Never Just a Dream,disunting oleh David Kyle Johnson, 276-291. New Jersey: John Wiley & Sons. Eberl, J. T. & Dunn, G. A., eds. 2017. The Philosophy of Christopher Nolan. Maryland: Lexington Books. Rennett, M. 2011. Plugging in to the experience machine. Dalam Inception and Philosophy: Ideas to Die For,disunting oleh Thorsten Botz-Bornstein, 53-64. Illinois: Open Court. Türcke, C. 2013. Philosophy of Dreams. Terj. S. H. Gillespie. London: Yale University Press. Turner, R. 2009. The Art of Lucid Dreaming: The Pursuit of Conscious Dream Control. Tiada tempat: Creative Media NZ.
Akademika 9(3) 89 Watson, J. C. 2017.Inception and perception: What should a dream thief believe? Dalam The Philosophy of Christopher Nolan,disunting oleh Jason T. Eberl& George A. Dunn, 139-151. Maryland: Lexington Books. Wenmackers, S. 2011. How to keep track of reality. Dalam Inception and Philosophy: Ideas to Die For,disunting oleh Thorsten Botz-Bornstein, 3-24. Illinois: Open Court. Mohd Syahmir Alias Philosophy and Civilization Section School of Humanities Universiti Sains Malaysia 11800 USM Pulau Pinang Malaysia E-mail: syahmir@usm.my Windt, J.M. 2015a. Dreaming: A Conceptual Framework for Philosophy of Mind and Empirical Research. Cambridge: The MIT Press. Windt, J.M. 2015b. Dreams and dreaming. DalamThe Stanford Encyclopedia of Philosophy, disunting oleh E. N. Zalta. Winter 2017 Edition. edu/entries/ dreams-dreaming/.Dicapai pada 15 Julai 2018.